钦定古今图书集成/明伦汇编/官常典/第138卷 > 阪泉氏
## 钦定古今图书集成/明伦汇编/官常典/第138卷 > 阪泉氏

炎帝之裔，有阪泉氏。

按《书经吕刑》王曰：“若古有训𧈪尤，惟始作乱，延及于
平民，罔不寇贼。鸱义奸宄，夺攘矫虔”

〈孔传〉九黎之君，号曰𧈪尤，黄帝所灭。

按《史记五帝本纪》：诸侯相侵伐，蚩尤最为暴虐，莫能
伐之。黄帝乃征师诸侯，与蚩尤战于涿鹿之野，遂擒
杀𧈪尤。而诸侯咸尊轩辕为天子。
按《汲冢周书》：“武不止者亡。”昔阪泉氏用兵无已，诛战
不休，并兼无亲，文无所立，智士寒心，徙居至于浊鹿，

〈注〉《浊鹿》，西戎地名。徙都失处，故亡也。

按《路史蚩尤传》：“阪泉氏﹐，蚩尤﹐，姜姓﹐，炎帝之裔也，兄弟
八十人。蚩尤疏首虎卷、八肱、八趾，好兵而喜乱，隳党
崇仇，惛欲亡厌，惟作五虐之刑，延于平民，罔不寇贼
鸱义奸宄敓攘矫虔，发葛卢雝狐之金，启九冶，作兵
刑剑拨。剑拨作而岁之，诸侯相兼者二十一。帝榆罔
立，诸侯携。”“胥，伐虐弱”，乃分正二卿，命蚩尤宇于小
颢，以临西方，司百工。德不能驭，蚩尤产乱。出羊水，登
九淖，以伐空桑，逐帝而居于浊鹿。兴封禅，号炎帝。乃
驱罔两，兴云雾，祈风雨，以肆志于诸侯。顿戟一怒，并
吞亡亲，九隅亡遗，文亡所立，智士寒心。参、卢于是与
诸侯委命于有熊氏。有熊于是暨力牧、神皇，厉兵称
旅，顺杀气以振。《兵法》文昌而命将，熊罴貔貅以为前
行，雕鹖雁鹯以为旗帜。士既成矣，逮蚩尤逆筮之，巫
咸曰：“果哉而有咎。”乃率风后邓伯温之徒及尤，嘬兵
浊鹿之山，三年九战，而城不下。问之五胥，乃设五旗
五军，具四面攻之，三日而后得志，转战，执尤于中冀
而诛之。爰谓之解以甲兵释怒，用大政顺天思叙，纪
于太常，用名之曰“绝辔之野”，身首异处。以故后代圣
人，著其像于尊彝，以为贪戒，由其威械，故貊焉。后有
《𧈪》氏。